ไวรัสตับอักเสบ เอ ติดต่อทางไหนบ้างคะ ถ้าดื่มน้ำ แก้วหรือหลอดเดียวกัน ติดเชื้อได้ไหมคะ และ การป้องกัน เวลาอยู่ร่วมกับคนติดเชื้อไว้รัสตับอักเสบเอ ต้องทำยังไงบ้างคะ ขอบค่ะ
สวัสดีค่ะ ไวรัสตับอักเสบชนิดเอ เป็นโรคที่มีการอักเสบของตับจากการติดเชื้อไวรัสตับอักเสบชนิดเอ (HAV) ซึ่งสามารถติดต่อกันได้ผ่านการรับประทานอาหารและน้ำดื่มที่ปนเปื้อนเชื้อ การสัมผัสกับสิ่งสกปรกและอุจจาระที่ปนเปื้อนเชื้อของผู้ที่ติดเชื้ออาการแสดงที่พบมีตั้งแต่อาการป่วยในระดับอ่อนไปจนถึงระดับรุนแรง คือ ปวดหัว มีไข้ตัวร้อน รู้สึกเหนื่อยล้าไม่สบายตัว ไม่อยากอาหาร มีผดผื่นคัน ปวดท้อง ท้องร่วง ท้องผูก ปวดตามกล้ามเนื้อและข้อต่อ คันตามผิวหนัง ปัสสาวะมีสีเข้ม อุจจาระมีสีซีด ส่วนใหญ่มักเป็นเฉียบพลันแล้วก็หายขาด ไม่เป็นเรื้อรังจนทำให้เกิดตับแข็งตามมาหากต้องอาศัยร่วมกับผู้ติดเชื้อ ควรต้องมีสุขอนามัยที่ดี แยกของใช้ ของที่ต้องสัมผัสสารคัดหลั่งร่วมกันออกจากกัน กินอาหารใช้ช้อนกลาง หรือแยกกันกินไปเลย เพราะไวรัสชนิดนี้จะติดต่อกันผ่านการรับประทานอาหารและน้ำดื่มที่ปนเปื้อนเชื้อดังกล่าวไป การใช้ห้องน้ำร่วมกันต้องรักษาความสะอาดให้ดี หลังใช้ห้องน้ำต้องล้างมือทุกครั้งก่อนมาจับอาหาร